section_heading: Utrka
paragraph_text: Vodeći Räikkönen je u 21. krugu otišao u boks po nove gume, a vratio se na stazu na soft gumama, na četvrtom mjestu iza Hamiltona, Verstappena i Bottasa. Četiri kruga nakon, odustao je Daniel Ricciardo. Australac je na početku obavio promjenu guma i prešao na supersoft, a nakon toga se probijao kroz poredak i pritom par puta oštetio bolid. Najveći incident imao je u borbi s Pierreom Gaslyjem, a dvojac se čak i sudario u prvom zavoju kad se Ricciardo precijenio oko točke kočenja. Nedugo nakon toga izdana je naredba i Gasly se uredno maknuo, ali nije puno pomoglo jer je Ricciardov bolid vrlo brzo nakon toga otkazao poslušnost i zaustavio se u gustom dimu iz stražnjeg dijela. U 28. krugu Hamilton je ušao u boks, te se vratio na soft gumama, iza Räikkönena i ispred Vettela. Već idući krug Vettel je ušao po drugi put u boks, te se vratio na supersoftu, na deseto mjesto.